CELEX: 32018D1578
Language: hu
Date: 2018-09-18 00:00:00
Title: A Tanács (EU) 2018/1578 határozata (2018. szeptember 18.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás meghosszabbításáról

22.10.2018   
               
               
                  HU
               
               
                  Az Európai Unió Hivatalos Lapja
               
               
                  L 263/1
               
            
         A TANÁCS (EU) 2018/1578 HATÁROZATA
         (2018. szeptember 18.)
         az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás meghosszabbításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 186. cikkére, összefüggésben annak 218. cikke (6) bekezdése második albekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Tanács 98/591/EK határozatával (2) jóváhagyta az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás (a továbbiakban: a megállapodás) megkötését. A megállapodást 1997. december 5-én írták alá Washingtonban, és az 1998. október 14-én lépett hatályba.
                  
               
                     (2)
                  
                  
                     A megállapodás 12. cikkének b) pontja úgy rendelkezik, hogy a felek a megállapodást ötéves kezdeti időszakra kötik, és azt a közöttük létrejött kölcsönös írásbeli megállapodással, esetleges módosításokkal, az azt követő további ötéves időszakokra meghosszabbíthatják.
                  
               
                     (3)
                  
                  
                     A Tanács 2004/756/EK (3), 2009/306/EK (4) és 2014/240/EU (5) határozataival ezt követően jóváhagyta a megállapodás további öt éves időszakokra történő meghosszabbítását. A megállapodás 2018. október 14-én fogja hatályát veszteni.
                  
               
                     (4)
                  
                  
                     A Bizottság szolgálatai által végzett értékelés egyértelműen bizonyítja, hogy a megállapodás fontos keretet biztosít az Unió és az Amerikai Egyesült Államok közötti – kölcsönösen előnyös – együttműködés elősegítéséhez a közös tudományos-technológiai, prioritást élvező területeken. Ezért az Unió érdekében áll a megállapodás újabb öt évre történő meghosszabbítása.
                  
               
                     (5)
                  
                  
                     Mindkét fél megerősítette azon szándékát, hogy a megállapodást – annak módosítása nélkül – további öt évre meg kívánja hosszabbítani.
                  
               
                     (6)
                  
                  
                     A megállapodás meghosszabbítását ezért az Európai Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás további öt évre történő meghosszabbítását a Tanács az Unió nevében jóváhagyja.
         
         
            2. cikk
            A Tanács elnöke az Unió nevében értesíti az Amerikai Egyesült Államok kormányát arról, hogy az Unió a megállapodás 12. cikke b) pontjának megfelelően a megállapodás meghosszabbításához szükséges belső eljárásait lezárta.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2018. szeptember 18-án.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  2018. július 3-i egyetértés (a Hivatalos Lapban még nem tették közzé).
         
            (2)  A Tanács 98/591/EK határozata (1998. október 13.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megkötéséről (HL L 284., 1998.10.22., 35. o.).
         
            (3)  A Tanács 2004/756/EK határozata (2004. október 4.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás megkötéséről (HL L 335., 2004.11.11., 5. o.).
         
            (4)  A Tanács 2009/306/EK határozata (2009. március 30.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás meghosszabbításáról és módosításáról (HL L 90., 2009.4.2., 20. o.).
         
            (5)  A Tanács 2014/240/EU határozata (2014. április 14.) az Európai Közösség és az Amerikai Egyesült Államok kormánya közötti tudományos és technológiai együttműködésről szóló megállapodás meghosszabbításáról (HL L 128., 2014.4.30., 43. o.).